recursal/SuperWikiNEXT-32B huggingface dataset:
*புளூரோபிரான்சியா மெக்லாய்* விலங்கின் வலது பக்கத்தில் சிப்பிச் செவுள்
**சிப்பிச் செவுள்** (*Ctenidium*)(*டினிடியம்*) என்பது சுவாச உறுப்பு அல்லது செவுள் ஆகும். "சிறிய சீப்பு" என்று பொருள்படும் கிரேக்கச் சொல்லான *ktenidion* என்பதிலிருந்து பெறப்பட்டது. இது பல மெல்லுடலிகளில் காணப்படுகிறது. இந்த அமைப்பு ஈரோட்டுடலிகள், தலைக்காலிகள், *பாலிபிளகோபோரான்கள்* (கைட்டான்கள்) மற்றும் நன்னீர் நத்தைகள் மற்றும் கடல் நத்தைகள் போன்ற நீர்வாழ் வயிற்றுக்காலிகளில் காணப்படுகிறது. சில நீர்வாழ் வயிற்றுக்காலிகளில் ஒற்றைச் சீப்பு வரிசையில் அமைந்துள்ளது. மற்றவற்றில் இணையாகக் காணப்படும்.

ஒரு சிப்பிச் செவுள் சீப்பு அல்லது இறகு போன்ற வடிவத்தில் உள்ளது. இதன் மையப் பகுதி பல இழைகள் அல்லது தட்டு போன்ற கட்டமைப்புகள் நீண்டு, வரிசையாக இருக்கும். இது மென்மூடிக்குழி தொங்கி காணப்படும். இது வாயு பரிமாற்றத்திற்கான பகுதியை அதிகரிக்கிறது.

மேற்கோள்கள்
-----------

1. ↑  Ruppert Invertebrate Zoology: A Functional Evolutionary Approach.
2. ↑  Respiratory system பரணிடப்பட்டது 2020-08-09 at the வந்தவழி இயந்திரம் The apple snail. Retrieved 2012-04-20.
வார்ப்புரு:Bivalve anatomyவார்ப்புரு:Cephalopod anatomyவார்ப்புரு:Gastropod anatomy
சித்தப்பா கம்பளி சிலை, ஹூப்ளி-தாரவாடா முனிசிபல் கார்ப்பரேஷன், ஹூப்ளிக்கு அடுத்துள்ளது
**சித்தப்பா தொட்டப்பா காம்ப்ளி** ( **Siddappa Totappa Kambli) இந்தியாவைச் சேர்ந்த ஓர் அரசியல்வாதியாவார்.** 1882-1956 ஆம் ஆண்டுகள் காலத்தில் இவர் வாழ்ந்தார். நவீன கர்நாடகாவின் ஊப்ளி நகரத்தைச் சேர்ந்த ஓர் அரசியல்வாதியாக அறியப்படுகிறார்.

வாழ்க்கைக் குறிப்பு
-------------------

பிரித்தானிய காலனித்துவ காலத்தில், காம்ப்ளி பம்பாய் சட்ட சபையின் உறுப்பினராக இருந்தார், அங்கு இவர் அதன் துணைத் தலைவராக தேர்ந்தெடுக்கப்பட்டார்.  இரட்டை ஆட்சி முறையின் கீழ், இவர் 1930 ஆம் ஆண்டு முதல் 1934 ஆம் ஆண்டு வரை விவசாய அமைச்சராகவும், 1932 ஆம் ஆண்டு முதல் 1937 ஆம் ஆண்டு வரை கல்வி அமைச்சராகவும் பணியாற்றினார் 

1937 மாகாணத் தேர்தலுக்குப் பிறகு, தொழிலதிபர் தஞ்சிசா கூப்பரின் கீழ் ஓர் அரசாங்கம் அமைக்கப்பட்டது, அங்கு காம்ப்ளி கல்வி, கலால் மற்றும் விவசாய அமைச்சராக நியமிக்கப்பட்டார்.  கல்வி அமைச்சராக இருந்த காம்ப்ளி, தார்வாட்டில் கர்நாடக பல்கலைக்கழகத்தை நிறுவுவதற்கு பொறுப்பேற்றார்.

இந்தியா சுதந்திரம் அடைந்த பிறகு, காம்ப்ளி கிசான் மசுதூர் பிரச்சா கட்சியில் சேர்ந்தார். கர்நாடகாவை ஒன்றிணைப்பதில் இவருக்கும் பங்கு உண்டு.  சித்தப்பா காம்ப்ளி 1956 ஆம் ஆண்டில் இறந்தார்.

மேற்கோள்கள்
-----------

1. ↑   *The Indian Year Book*. .
2. ↑   *The Concept of Dyarchy*. .
3. ↑  Reed, Stanley (1937). *The Times of India Directory and Year Book Including Who's who*. Bennett, Coleman & Company. .
4. ↑  Bureau, The Hindu. "Museum dedicated to Sir Siddappa Kambali inaugurated in Hubballi". .
**பி.ஜி.வி.ஆர். நாயுடு** (*P.G.V.R. Naidu*) எனவும் அறியப்படும் **பெத்தகம்செட்டி கானா வெங்கட ரெட்டி நாயுடு** ஓர் இந்திய அரசியல்வாயாவார்.

இவர் விசாகப்பட்டினம் மாவட்டத்தில் உள்ள கோபாலப்பட்டினத்தில் பிறந்தார். இவரது தந்தை பெ. அப்பலா நரசிம்மம், அனகப்பல்லி மக்களவைத் தொகுதியின் உறுப்பினராவார்.

சர்வதேச கைப்பந்தாட்ட வீரரான இவர் ஆந்திர பிரதேச கைப்பந்தட்டச் சங்கத்தின் தலைவராக இருந்தார்.

அரசியல் வாழ்க்கை
----------------

இவர் 1999 இல் பெந்துர்த்தி சட்டமன்றத் தொகுதியின் துரோணம்ராஜு சீனிவாச ராவை தோற்கடித்து உறுப்பினரானார்.  2009 இல், இவர் பிரசா ராச்யம் கட்சியில் சேர்ந்து, விசாகப்பட்டினம் மேற்கு சட்டமன்றத் தொகுதியில் போட்டியிட்டார். ஆனால் மல்லா விஜய பிரசாத்திடம் 4144 வாக்குகள் வித்தியாசத்தில் தோல்வியடைந்தார். 

2014-ல் விசாகப்பட்டினம் மேற்கு சட்டமன்றத் தொகுதியில் மீண்டும் போட்டியிட்டு தாடி ரத்னாகரை தோற்கடித்து அதிக வாக்குகள் வித்தியாசத்தில் 30,857 வாக்குகள் பெரும்பான்மையுடன் வெற்றி பெற்றார்.  2019 ஆம் ஆண்டில், மீண்டும் அதே தொகுதியில் போட்டியிட்டு மல்லா விஜய் பிரசாத்தை தோற்கடித்து 18,981 வாக்குகள் பெரும் பெரும்பான்மையுடன் வென்றார்.  2017 முதல் 2019 வரை அரசாங்க கொறடாவாகவும் பணியாற்றினார்

மேற்கோள்கள்
-----------

1. ↑  India, The Hans (2018-10-10). "National volley ball tourney from Oct 11" (in en). .
2. ↑  "Pendurthi Elections Results 2014, Current MLA, Candidate List of Assembly Elections in Pendurthi, Andhra Pradesh".
3. ↑  "Visakhapatnam West Elections Results 2014, Current MLA, Candidate List of Assembly Elections in Visakhapatnam West, Andhra Pradesh".
4. ↑  "Visakhapatnam West Elections Results 2014, Current MLA, Candidate List of Assembly Elections in Visakhapatnam West, Andhra Pradesh".
5. ↑  "Visakhapatnam West Assembly Constituency Election Result - Legislative Assembly Constituency".
6. ↑  Prakash, Om. "Government Whip Gana Babu and other VIPs prays at Tirumala – Tirumala Updates".
**அரசு மருத்துவக் கல்லூரி, சங்காரெட்டி** (*Government Medical College, Sangareddy*) இந்தியாவின் தெலுங்கானா மாநிலம் , சங்காரெட்டி மாவட்டத்தில் அமைந்துள்ளது.

வரலாறு
------

₹30 கோடி செலவில் கட்டப்பட்ட இம்மருத்துவக் கல்லூரி 2022 ஆம் ஆண்டில் கட்டி முடிக்கப்பட்டது. சங்காரெட்டி மருத்துவக் கல்லூரிக்கு 2022-2023 ஆம் ஆண்டு முதல் 150 இளங்கலை மாணவர்களுடன் வகுப்புகளைத் தொடங்க அனுமதி அளிக்கப்பட்டுள்ளது.

நவம்பர் 15, 2022 ஆம் ஆண்டு நவம்பர் மாதம் 15 அன்று கே. சந்திரசேகர் ராவ் 8 மருத்துவக் கல்லூரிகளின் ஒரு பகுதியாக இக்கல்லூரியை தொடங்கி வைத்தார். மகபூபாபாத்து, மஞ்செரியல், இயக்தியால், வனபர்த்தி, கொத்தகூடம், நாகர்கர்னூல் மற்றும் ராமகுண்டம் ஆகிய இடங்களில் அமைந்துள்ளவை இதர ஏழு மருத்துவக்கல்லூரிகளாகும்.

திற்ப்புவிழாவின்போது 26 பேராசிரியர்கள், 45 உதவிப் பேராசிரியர்கள், 15 இணைப் பேராசிரியர்கள், 50 மூத்த குடியிருப்பாளர்கள், 11 அறுவை சிகிச்சை நிபுணர்கள் மற்றும் 25 அலுவலக ஊழியர்கள் பணியில் சேர்ந்திருந்தனர். மருத்துவ மாணவர்களைப் பொறுத்த வரையில், முதல் சுற்று சேர்க்கையில் மாநில ஒதுக்கீட்டில் 97 மாணவர்களும், அகில இந்திய ஒதுக்கீட்டில் மூன்று மாணவர்களும் சேர்ந்துள்ளனர். எஞ்சியுள்ள 50 இடங்கள் இரண்டாவது சுற்று சேர்க்கையின்போது நிரப்பப்படும் என்று தெரிவிக்கப்பட்டுள்ளது.

மேற்கோள்கள்
-----------

1. ↑  Avadhani, R. (2022-11-12). "Sangareddy Government Medical College inauguration scheduled for November 15" (in en-IN). *The Hindu*. .
2. ↑  Avadhani, R. (2022-07-18). "Medical college in Sangareddy ready for inauguration" (in en-IN). *The Hindu*. .
3. ↑  "MCI grants 150 MBBS seats to Sangareddy Medical College" (in en-US). 2022-08-11. .
4. ↑  "Telangana: KCR launches MBBS academic session at 8 newly built govt medical colleges" (in en-US). 2022-11-15. .
Hospital in the Gaza Strip, Palestineவார்ப்புரு:SHORTDESC:Hospital in the Gaza Strip, Palestine

**இந்தோனேசியா மருத்துவமனை** (அரபு மொழி: المستشفى الإندونيسي) என்பது காசாக்கரையிலுள்ள வடக்கு காசா ஆளுநகரத்தில் அடங்கும் பெயிட் லகியா எனும் நகரத்தில் அமைந்துள்ள மருத்துவமனையாகும். 2011 ஆம் ஆண்டில் காசா அரசாங்கம் 16,000 சதுர மீற்றர் இடத்தை நன்கொடையாக வழங்கிய பிறகு, மருத்துவமனையைக் கட்டும் பணி தொடங்கியது. 126 பில்லியன் இந்தோனேசிய ரூபாய் செலவில் இந்த வளாகம் கட்டப்பட்டது. இந்தோனேசியாவில் வாழ்பவர்கள், இந்தோனேசிய செஞ்சிலுவைச் சங்கம், இந்தோனேசியாவில் இயங்கும் அரசு சார்பற்ற அமைப்பான முகமதியா சங்கம் ஆகியோர் வழங்கிய நன்கொடையின் மூலம் இந்நிதி திரட்டப்பட்டது.

சனவரி 9, 2016 அன்று அப்போதைய இந்தோனேசிய குடியரசு துணைத் தலைவர் ஜுசுப் கல்லா இந்த மருத்துவனையின் இயக்கத்தை ஆரம்பித்து வைத்தார். இந்த மருத்துவமனையில் 100 படுக்கைகளும், 4 அறுவைச் சிகிச்சை அறைகளும், 10 படுக்கைகளைக் கொண்டுள்ள தீவிர சிகிச்சைப் பிரிவும் உள்ளன. 
 மருத்துவமனையில் பணியாற்றும் சுமார் 400 பாலத்தீனியர்களுக்கு காசா சுகாதார அமைச்சகம் ஊதியமளிக்கிறது. இந்தோனேசியாவைச் சேர்ந்த தன்னார்வலர்களும் இந்த மருத்துவமனையில் பணியாற்றுகின்றனர்.

மேற்கோள்கள்
-----------

1. 1 2 3  Benamara, Nadia. "Indonesia Hospital saves lives in Gaza - OPEC Fund for International Development" (in en). .
2. 1 2  "Indonesia Hospital Opens in Gaza Strip". 2016-04-11. .
3. ↑  "OPT: RI to build hospital in Gaza - occupied Palestinian territory | ReliefWeb" (in en). 2009-02-04. .
4. ↑  "Indonesia Hospital in Gaza denotes Indonesians solidarity with Palestinians: VP - Vice President of The Republic of Indonesia" (in en-US). 2016-01-09. .
5. ↑  "Gaza Strip gets first new hospital in a decade, two more due this year" (in en). *Reuters*. 2016-01-06. .
**செங்காளம்மா பரமேசுவரி கோவில்** ( *Chengalamma Parameshwari Temple* ) என்பது இந்தியாவின் ஆந்திராவின் சூலூர் பேட்டை நகரில் அமைந்துள்ள ஒரு இந்துக் கோவிலாகும். இது கலங்கி ஆற்றங்கரையில், சூலூர்பேட்டையின் தெற்கு முனையில் அமைந்துள்ளது.

வரலாறு
------

இந்தக் கோயில் சென்னையிலிருந்து 79 கி.மீ தொலைவிலும், நெல்லூரிலிருந்து 97 கி.மீ தொலைவிலும் அமைந்துள்ளது. வரலாறுச் சான்றுகளில் அடிப்படையில் இக்கோவில் நான்காம் மற்றும் ஐந்தாம் நூற்றாண்டுகளில் நிறுவப்பட்டதாக அறியப்ப்படுகிறது. ஆனாலும் சில சான்றுகள் கோவிலின் வரலாறு 400 ஆண்டுகளுக்கு முந்தையதாகக் காட்டுகிறது. 10 ஆம் நூற்றாண்டில், இப்பகுதியை ஆண்ட சோழ வம்சம், கலங்கி ஆற்றில் தோன்றிய தெய்வத்தைப் பற்றி அறிந்து செங்காலம்மனுக்கு ஒரு சிறிய கோவிலைக் கட்டியது.

புனைவு
------

சிலையின் மிகவும் சுவாரஸ்யமான அம்சம், தெய்வத்தின் இடது கை பகுதி பார்வதிதியைச் சித்தரிக்கிறது. வலது கை பகுதி சரசுவதியையும், மத்திய பகுதி மகாலட்சுமியையும் சித்தரிக்கிறது. இந்த அம்சங்கள்தான் **திரிகால செங்காளி** என்ற பெயருக்கு காரணம். தெய்வத்தின் சிலைகளை உருவாக்குவதில் புகழ் பெற்ற சோழர்களால் இச்சிலை செய்யப்பட்டிருக்கலாம் எனத் தெரிகிறது. இங்குள்ள அம்மனின் சிலை எட்டு ஆயுத வடிவங்களை சித்தரிக்கிறது. ஒவ்வொன்றும் அரக்கன் மீது நிற்கும் தோரணையில் ஒரு சக்திவாய்ந்த ஆயுதத்தை வைத்திருப்பதால் இங்குள்ள தெய்வம் பார்வதி தெய்வம் மட்டுமல்ல, மகாகாளி எனவும் கருதப்படுகிறது.

ஆரம்பத்தில், தெய்வத்தை 'தென்காளி' (தக்சிண காளி) என அழைக்கப்பட்டதாகவும், பின்னர் 'செங்காளி' என மாறி பின்னர் செங்காளம்மா என்ற பெயரை பெற்றதாகவும் அறியப்படுகிறது .

மேற்கோள்கள்
-----------

1. ↑  "Layout page". India: National Informatics Centre. . 
[*தொடர்பிழந்த இணைப்பு*]
2. ↑  "Sullurupet Temples - A.P. Tourism". Andhra Pradesh, India: ஆந்திரப் பிரதேச அரசு. .
3. ↑  "Religious Tourism | Sri Potti Sriramulu Nellore District, Government of Andhra Pradesh | India". ஆந்திரப் பிரதேச அரசு. .
4. ↑  "Chengalamma Temple Sullurpeta - Timings, Jathara, History". December 13, 2015. .
5. 1 2  "Chengalamma Parameswari Temple - Sullurpeta". .
6. ↑  "About Temple | Temple Info | CPASPT". ஆந்திரப் பிரதேச அரசு. .
**பசந்த்பூர் நாராயண் ராவ் (Basanthpur Narayan Rao) இந்தியாவைச் சேர்ந்த ஓர் அரசியல்வாதியாவார். 1955 ஆம் ஆண்டு சூலை மாதம் முதல் தேதியன்றூ இவர் பிறந்தார்.**  2018 ஆம் ஆண்டு முதல் இவர் இறக்கும் வரை இந்திய தேசிய காங்கிரசு கட்சியின் வேட்பாளராக பசவகல்யாணிலிருந்து தேர்ந்தெடுக்கப்பட்டு கர்நாடக சட்டமன்ற உறுப்பினராக இருந்தார்.     சட்டமன்ற உறுப்பினராவதற்கு முன்னர் தேர்தலில் போட்டியிட்டு இரண்டு முறை போட்டியிட்டுள்ளார். 

நாராயண் ராவ் 1955 ஆம் ஆண்டு சூலை மாதம் முதல் தேதியன்று பிதார் மாவட்டத்தில் உள்ள பசந்த்பூர் கிராமத்தில் பிறந்தார்.  இந்தியாவில் கோவிட்-19 பெருந் தொற்றுநோய்களின் போது, ர் 2020 ஆம் ஆண்டு செப்டம்பர் மாதம் 24 ஆம் தேதியன்று மணிப்பாலில் உள்ள ஒரு தனியார் மருத்துவமனையில் கோவிட்-19 நோயால் பாதிக்கப்பட்டு இறந்தார்.

சர்ச்சைகள்
----------

2019 மக்களவைத் தேர்தல் பிரச்சாரத்தின் போது, நாராயண ராவ் பிரதமர் மோடியை ஆண்மைக்குறைவானவர் என்று அழைத்தார், ஏனெனில் அவருக்கு திருமணமாகியும் குழந்தை இல்லை. மேடையை பயன்படுத்தி சர்ச்சைக்குரிய கருத்துக்களை வெளியிட்டதாக விமர்சிக்கப்பட்டது.

மேற்கோள்கள்
-----------

1. 1 2  "Karnataka Congress MLA B Narayan Rao passes away after contracting Covid-19". Jagran English. 24 September 2020.
2. ↑  "173 Basavakalyan B NARAYAN RAO ಬಿ ನಾರಾಯಣ್ ರಾವ್‌".
3. ↑  "Basavakalyan Election Result 2018 live updates: Congress candidate B Narayanrao wins". www.timesnownews.com.
4. ↑  "14 ನಿಗಮ-ಮಂಡಳಿ ಅಧ್ಯಕ್ಷರ ಪಟ್ಟಿ ಬಿಡುಗಡೆ ಮಾಡಿದ ರಾಜ್ಯ ಸರಕಾರ". kannada.oneindia.com.
5. ↑  "ಕೊರೊನಾದಿಂದ ಬಸವಕಲ್ಯಾಣ ಶಾಸಕ ಬಿ. ನಾರಾಯಣ ರಾವ್‌ ನಿಧನ". Vijaykarnataka.com.
6. 1 2  Bharath Joshi (24 September 2020). "Congress MLA B Narayan Rao dies due to Covid-19". Deccan Herald.
7. ↑  "PM Modi is 'namard', says Congress leader Narayan Rao at Karnataka rally" (in en). March 18, 2019. .
வடிவவியலில் **பன்னிருகோணம்** (*dodecagon*, *12-gon*) என்பது பன்னிரெண்டு பக்கங்களுடைய ஒரு பல்கோணம்.

ஒழுங்கு பன்னிருகோணம்
--------------------

Three squares of sides *R* can be cut and rearranged into a dodecagon of circumradius *R*, yielding a proof without words that its area is 3*R*2
ஒழுங்கு பன்னிருகோணம் என்பது 12 பக்கங்களின் நீளங்களும் சமவளவினதாகவும், 12 உட்கோணங்களின் அளவுகளும் சமமானதாகவுமுள்ளதொரு பன்னிருகோணம் ஆகும். ஒழுங்கு பன்னிருகோணத்திற்கு 12 எதிரொளிப்புச் சமச்சீர் கோடுகள் உண்டு; மேலும்12 ஆம் வரிசை சுழற்சி சமச்சீருடையது; இதன் இசுக்லாபிலி குறியீடு வார்ப்புரு:12. பன்னிருகோணத்தை, துண்டிக்கப்பட்ட அறுகோணம், t{6}, அல்லது இருமுறை துண்டிக்கப்பட்ட முக்கோணம் tt{3} ஆகிய இரண்டுமாக அமைக்கக்கூடும். பன்னிருகோணத்தின் ஒவ்வொரு முனையிலும் அமையும் உட்கோணத்தின் அளவு 150°.

குறிப்புகள்
-----------

வெளியிணைப்புகள்
---------------

* Weisstein, Eric W. "Dodecagon", *MathWorld*.
* Kürschak's Tile and Theorem
* Definition and properties of a dodecagon With interactive animation
* The regular dodecagon in the classroom, using pattern blocks
ஆந்திர விஷ்ணு is located in இந்தியாபீமேசுவரம்பீமேசுவரம்ஸ்ரீசைலம்ஸ்ரீசைலம்காளீசுவரம்காளீசுவரம்ஸ்ரீகாகுளந்தர மகாவிஷ்ணு கோயில்ஸ்ரீகாகுளந்தர மகாவிஷ்ணு கோயில்class=notpageimage| திரிலிங்க சேத்திரமும், மகாவிஷ்ணு கோயிலும்
 ஸ்ரீகாகுள மகா விஷ்ணு கோயில், ஸ்ரீகாகுளம், கிருஷ்ணா மாவட்டம், ஆந்திரா
 ஸ்ரீகாகுள மகா விஷ்ணு கோயிலின் விமானம்
**ஸ்ரீகாகுளம் மகாவிஷ்ணு சிலை** என்றும் அழைக்கப்படும் **ஆந்திர விஷ்ணு** (*Andhra Vishnu*) சிலை, ஆந்திராவில் முன்பிருந்த பழைய கோவிலில் அமைக்கப்பட்டது. கோயிலில் வழிபட்ட முந்தைய தெய்வம் எதுவென்று தெரியவில்லை.

ஆந்திர விஷ்ணு கோயில்
--------------------

கோயிலின் தெய்வம் ஆந்திர மகா விஷ்ணு அல்லது ஸ்ரீகாகுளந்திர மகா விஷ்ணு என்று அழைக்கப்படுகிறது. கோயிலின் பிரதான கருவறை சாதவாகனப் பேரரசர்களின் காலத்தில் கட்டப்பட்டதாக அறியப்படுகிறது. சாதவாகனர்கள் எந்த தெய்வத்துக்காக இக்கோவிலைக் கட்டினார்கள் என்பது தெரியவில்லை. முஸ்லிம் தாக்குதல்களால் சேதமைடைந்த பிறகு சல்லப்பள்ளியைச் சேர்ந்த எர்லகட மன்னர்களால் இந்த கோயில் பழுதுபார்க்கப்பட்டு வழிபடப்பட்டு வந்துள்ளது.

 ஆந்திர விஷ்ணு கோயிலின் முன் காட்சி
 ஆந்திர மகா விஷ்ணு கோவிலில் கிருஷ்ணதேவராயனின் சிலை
ஒருமுறை விஜயநகரப் பேரரசர் கிருஷ்ணதேவராயன் தனது கலிங்கப் பயணத்தின்போது விசயவாடா வழியாக பயணம் செய்து கொண்டிருந்தார். அவர் இக்கோயிலைப் பற்ரி அறிந்து ஸ்ரீகாகுளம் கிராமத்திற்கு வருகை புரிந்தார். அந்த நேரத்தில் அவர் ஏகாதசி விரதத்தை மேற்கொண்டார். ஆந்திர விஷ்ணு கிருஷ்ணதேவராயனுக்கு ஒரு அதிகாலை நேரத்தில் தனது கனவில் தோன்றியதாக குறிப்பிட்டுள்ளான்.

புகைப்படங்கள்
-------------

* ஆந்திர விஷ்ணு கோவிலின் கோபுரம்ஆந்திர விஷ்ணு கோவிலின் கோபுரம்
* ஆந்திர விஷ்ணு கோவிலில் காணப்படும் விஷ்ணுவின் சிற்பம்ஆந்திர விஷ்ணு கோவிலில் காணப்படும் விஷ்ணுவின் சிற்பம்
* ஆந்திர விஷ்ணு கோவிலில் காணப்படும் துர்கையின் சிற்பம்ஆந்திர விஷ்ணு கோவிலில் காணப்படும் துர்கையின் சிற்பம்
* ஆந்திர விஷ்ணு கோவிலின் பின்பக்கத் தோற்றம்ஆந்திர விஷ்ணு கோவிலின் பின்பக்கத் தோற்றம்
* கோயிலின் ஒரு பரந்தக் காட்சிகோயிலின் ஒரு பரந்தக் காட்சி

மேற்கோள்கள்
-----------

1. ↑  Early history of Vaishnavism in South India by Krishnaswami Aiyangar, Sakkottai, 1871-1947
2. ↑  Sītāpati, Giḍugu Vēṅkaṭa (1968) (in en). *History of Telugu Literature*. Sahitya Akademi. பக். 52. .
3. ↑  History of Telugu literature, Giḍugu Vēṅkaṭa Sītāpati, Sahitya Akademi, 1968.
4. ↑  Forms of Knowledge in Early Modern Asia: Explorations in the Intellectual History of India and Tibet, 1500-1800, By Sheldon Pollock, Duke University Press, 2011.
சைன மதத்தில் **தீபாவளி** (Diwali (Jainism) மிகவும் சிறப்பு வாய்ந்த ஒரு நாளாகக் கருதப்படுகிறது. இது தற்போதைய அண்ட யுகத்தின் இருபத்தி நான்காவது மற்றும் கடைசி சமண தீர்த்தங்கரரான மகாவீரர் மோட்சம் அடைந்ததனைக் குறிக்கிறது. இது இந்துக்களின் தீபாவளி பண்டிகையான அதே தினத்தில் கொண்டாடப்படுகிறது. இந்த நாள் சமணர்களுக்கு அந்த ஆண்டின் முடிவையும், அவர்களின் 24 வது தீர்த்தங்கர மகாவீரரின் நினைவு விழாவாகவும் கொண்டாடப்படுகிறது.

வரலாறு
------

மகாவீரர் கி.மு 5 ஆம் நூற்றாண்டில் அக்டோபர் 15 ஆம் நாள் வீடுபேறு அடைந்தார் என சதிவாசகா உறுதிபடுத்தியுள்ளார்.

இந்த சகாப்தத்தின் 24 வது *தீர்த்தங்கரரான* மகாவீரர் சைன மதத்திற்கு புத்துயிர் அளித்தார்.மரபுப்படி மகாவீரரின் தலைமை சீடரான கணாதரர் இதே நாளில் ஞானம் பெற்றார். எனவே சைன மதத்தில் இந்தத் தீபாவளி பண்டிகையானது மிக முக்கியமான திருவிழாக்களில் ஒன்றாகக் கொண்டாடப்படுகிறது.

மகாவீரரின் வீடுபேறு அடைந்த நாள் தான் தீபாவளி என சைன புத்தகங்களில் குறிப்பிடப்பட்டுள்ளது. ஆச்சார்யா ஜிவசேனா என்பவரால் எழுதப்பட்ட ஹரிவம்ச புராணத்தில் தீபாவளி பற்றிய குறிப்பு உள்ளது. அந்த நூலில் தீபாவளிகயா என்ற வார்த்தை இடம்பெற்றுள்ளது. இதுவே தீபாவளி பற்றிய மிகப் பழமையான சான்றாகக் கருதப்படுகிறது. மேலும், இந்த நூல் கி.பி 705 ஆம் ஆண்டில் சாலிவாகன ஆண்டு காலத்தில் இயற்றப்பட்டது.

கொண்டாட்டம்
-----------

தீபாவளி காலையில், உலகெங்கிலும் உள்ள அனைத்து சைன கோவில்களிலும் மகாவீரரிடம் பிரார்த்தனை செய்தபின் நிர்வான் லட்டு வழங்கப்படுகிறது.  சைன மதத்தின் மிக முக்கியமான கொள்கை அகிம்சை, இதனால் அவர்கள் வாழும் உயிர்களுக்குத் தீங்கு ஏற்படக்கூடாது என்பதற்காக இவர்கள் தீபாவளிப் பண்டிகையின் போது பட்டாசு வெடிப்பதைத் தவிர்க்க முயல்கின்றனர்.

மேலும் காண்க
------------

* தீபாவளி
* கார்த்திகை விளக்கீடு
* தலை தீபாவளி

சான்றுகள்
---------

1. ↑  Bhalla, Kartar Sing (2005). *Let's Know Festivals of India*. Star Publications. பன்னாட்டுத் தரப்புத்தக எண்:9788176501651.. பார்த்த நாள்: 6 May 2017.
2. ↑  Akademi, Sahitya (1988). *Encyclopaedia of Indian literature*. **2**. பன்னாட்டுத் தரப்புத்தக எண்:81-260-1194-7.
3. ↑  The Financial Express Jain Diwali.

*
**வாக்கா அரங்கம்** (*WACA Ground*, /ˈwækə/) மேற்கு ஆஸ்திரேலியாவின் பேர்த்தில் உள்ள விளையாட்டரங்கம் ஆகும். இந்த அரங்கத்தின் பெயர் இதன் உரிமையாளர்களும் இயக்குபவர்களுமான மேற்கு ஆத்திரேலிய துடுப்பாட்ட சங்கத்தின் ஆங்கில முதலெழுத்துக்களின் தொகுப்பாகும். 

வாக்கா அரங்கம் 1890களிலிருந்து மேற்கு ஆத்திரேலியாவின் "துடுப்பாட்டத் தாயகமாக" விளங்குகின்றது. 1970–71 தொடர் முதல் தேர்வுத் துடுப்பாட்டம் இங்கு ஆடப்படுகின்றது. இந்த அரங்கம் மேற்கு ஆத்திரேலியாவின் முதல்தரத் துடுப்பாட்ட அணியான வெஸ்டர்ன் வாரியர்சின் தாயக அரங்கமாக விளங்குகின்றது. தவிரவும் மகளிர் தேசிய துடுப்பாட்ட கூட்டிணைவு அணிக்கும் வெஸ்டர்ன் ஃபூரி அணிக்கும் தாயக அரங்கமாக விளங்குகின்றது. பிக் பேஷ் லீக் ஆட்டங்களில் பேர்த் இசுகார்ச்சர்சு அணி இங்கு விளையாடுகின்றது; இந்த ஆட்டங்களில் இந்த அரங்கம் **#உலை** எனக் குறிப்பிடப்படுகின்றது.

வாக்காவிலுள்ள துடுப்பாட்ட ஆடுகளம் உலகில் மிகவும் விரைவான, எழும்புகின்ற தன்மையுடையதான ஆடுகளங்களில் ஒன்றாக உள்ளது. ஆடுகளத்தின் புறப்பரப்பும் பந்து விரைந்தோடுமாறு உள்ளது. இக்காரணங்களாலும் மதியத்திற்குப் பின்னர் வீசும் கடற்காற்றாலும் இந்த அரங்கம் விரைவுப் பந்து வீச்சாளர்களுக்கும் துயல்பந்து வீச்சாளர்களுக்கும் விருப்பமான அரங்கமாக உள்ளது. இந்த அரங்கத்தில் மிகவும் விரைவாக ஓட்டங்களும் எடுக்கப்பட்டுள்ளன – திசம்பர் 2014 நிலவரப்படி, மிக விரைவாக அடிக்கப்பட்டுள்ள தேர்வு நூறுகளில் நான்கு வாக்காவில் அடிக்கப்பட்டுள்ளன.

துடுப்பாட்டத்தைத் தவிர இந்த அரங்கம் தடகள விளையாட்டுகள், அவுஸ்திரேலியக் காற்பந்தாட்டம், அடிபந்தாட்டம், சங்கக் கால்பந்து, இரக்பி லீக், இரக்பி யூனியன் போன்ற பிற விளையாட்டுக்களுக்கும் பயன்படுத்தப்பட்டு வந்துள்ளது; ஆனால் அண்மைக்காலங்களில் இந்த விளையாட்டுக்கள் மாற்று அரங்கங்களில் ஆடப்படுகின்றன. பல முன்னணி இசைக் கச்சேரிகளும் இங்கு நிகழ்த்தப்படுகின்றன.

மேற்சான்றுகள்
-------------

1. ↑  தி ஆசசு – 2வது தேர்வு ஆத்திரேலியா எ இங்கிலாந்து
2. ↑  ESPNcricinfo. "Records / Test matches / Batting records / Fastest hundreds". ஈஎஸ்பிஎன்.. பார்த்த நாள்: 13 January 2012.

வெளி இணைப்புகள்
---------------

* வாக்கா அலுவல்முறை வலைத்தளம்
* கிரிக்இன்போவில் திடல் பற்றிய குறிப்பு
(கி.பி. 1243-1246) ஆளுநர் தமர் கானின் ( கௌடா ) நாணயம்
**துக்ளக் தமர் கான்** (**Tughlaq Tamar Khan)** சுல்தான் அலா உத் தீன் மசூத் ஷாவின் ஆட்சியின் போது அயோத்தி மற்றும் வங்காளத்தின் ஆளுநராக இருந்தார்.

வரலாறு
------

துக்ரால் துகான் கான் ஆளுநராக இருந்தபோது வங்காள மாகாணம் 1241 ஆம் ஆண்டு ஒடியா படைகளால் ஆக்கிரமிக்கப்பட்டது. மாகாணம் கைப்பற்றப்பட்ட பிறகு, வங்காள மற்றும் பீகார் எல்லையில் உள்ள தர்பங்காவில், துகன் கானுக்கு உதவுவதற்காக வங்காளத்திற்கு நிவாரணப் படையை வழிநடத்த, அயோத்தியின் சுல்தானக ஆளுநர் துக்ரால் துகன் கான் நியமிக்கப்பட்டார். 

தமர் கான் தனது போட்டியாளரைக் கொல்ல முடியாவிட்டாலும், அவரை மாகாணத்திலிருந்து விரட்டி, மீதமுள்ள தளபதிகளுக்கு லஞ்சம் கொடுத்ததன் மூலம் வங்காள மற்றும் அயோத்தி சுல்தானகப் படைகளின் கட்டுப்பாட்டைப் பெற முடிந்தது. 1246 ஆம் ஆண்டில், தமர் கான் இறுதியாக வங்காளத்திற்குள் நுழைந்தார். அங்கு உள்ளூர் ஜமீந்தார்களின் உதவியுடன், பழைய தலைநகரான தேவ்கோட்டையைக் கட்டுப்படுத்த முடிந்தது. எனினும் கடற்படையை மீண்டும் கட்டியெழுப்ப இவர் மேற்கொண்ட முயற்சிகள் தோற்கடிக்கப்பட்டன. 

1242 இல் ஒடியா படைகளால் இலக்னௌதி முற்றுகையின் போது, தமர் கானின் படைகள் முறியடிக்கப்பட்டன. 1247 இல் தமர் கான் காய்ச்சலால் இறந்தார். பின்னர் ஒடியாத் தளபதி ஜெனரல் பரமார்த்தி தேவன் வடக்கு வங்காளத்தை மீண்டும் கைப்பற்றினார். தமர் கானின் மரணம் வங்காளத்தின் ஆளுநராக இலக்தியார்-உத்-தின் உசுபக் நியமிக்கப்படுவதற்கும், கிபி 1272 இல் துகான் கானின் கிளர்ச்சிக்கு வழிவகுத்தது.

இதனையும் காண்க
--------------

* வங்காளத்தின் வரலாறு
* வங்காளதேச வரலாறு
* இந்திய வரலாறு

மேற்கோள்கள்
-----------

1. ↑  KingListsFarEast
**அந்தர்வேதி லட்சுமி நரசிம்மர் கோவில்** என்பது இந்தியாவின் ஆந்திர மாநிலத்தின், கிழக்கு கோதாவரி மாவட்டத்தில் அமைந்திருக்கும் சகினேதிபள்ளி மண்டலத்தின் அந்தர்வேதி என்ற கோயில் நகரத்தில் அமைந்துள்ளது. இப்பகுதியின் கிழக்கிலும், தெற்கிலும் வங்கக் கடல் உள்ளது, கோதாவரி ஆற்றின் துணை ஆறான வஷிஸ்ட கோதாவரி ஆறு ஆகியவை மேற்கிலும் வடக்கிலும் உள்ளன.  இக்கோயில் 15, 16 ஆம் நூற்றாண்டுகளில் கட்டப்பட்டது. இது 108 நரசிம்ம தலங்களுள் 32 ஆம் தலமாக கருதப்படுகிறது.

கோயில் அமைப்பு
--------------

இக்கோயில் ஐந்து நிலை விமான கோபுரத்தைக் கொண்டுள்ளது. கோவிலில் நுழையும்போது ஒரு பக்கம் கருடனும் மறு பக்கம் அனுமனும் உள்ளனர். கருவறையின் கூரையில் வட பத்ர சாயி தரிசனம் தருகிறார். கருவறையில் மூலவர் நரசிம்மர், லட்சுமியை மடி மீது அமர்த்தி காட்சி தருகிறார். கருவறையை சுற்றி வந்தால் பிரகாரத்தின் கிழக்கு பக்கம் ராஜலட்சுமி மற்றும் வெங்கடேஸ்வரர், வடக்கில்பூதேவி மற்றும் ரங்கநாதஸ்வாமி, மேல் திசையில் சந்தான கோபாலர், கேசவர், தென் திசையில் ஆச்சார்யர்களும் ஆழ்வார்களும் சந்நிதி கொண்டுள்ளனர். சதுர்புஜ அனுமனுக்குத் தனி சந்நிதி. மூலவரை தவிர்த்து பிரம்மா,விஷ்ணு, சிவனும் காட்சி தருகிறார்கள். இங்கு வசிட்டருக்கும் ஒரு கோவில் உண்டு. 54 அடி உயரமுள்ள இந்தக் கோவில் பூமிக்கு கீழேயும் அத்தனை அளவு கட்டப்பட்டுள்ளதாகவும், இதன் அடிப் பகுதியில் ஸ்ரீ சக்கரம் அமைந்துள்ளதாகவும் நம்பப்படுகிறது.

செல்லும் வழி
------------

அந்தர்வேதிக்குச் செல்ல மூன்று வழிகள் உள்ளன. நீராவிப்படகுகள் உள்ளன. மாறாக ஆற்றைக் கடக்க படகு மூலமாக சக்கீனிபள்ளியை அடந்து, அங்கிருந்து சாலை வழியாக அந்தர்வேதிக்குச் செல்லலாம். மூன்றாவது பாதையாக புதிதாக கட்டப்பட்ட பாலத்தின் வழியாக சின்சினடாவை கடந்து அந்தர்வேதியை அடையலாம்.

மேற்கோள்கள்
-----------

1. ↑  the hindu article
2. ↑  பிருந்தா கணேசன் (27 ஏப்ரல் 2017). "ஆன்மிகச் சுற்றுலா: புற்றிலிருந்து எடுக்கப்பட்ட நரசிம்மர்". *கட்டுரை* (தி இந்து).. பார்த்த நாள்: 27 ஏப்ரல் 2017.

வெளி இணைப்புகள்
---------------

* Lakshmi Narasimha Temple Travel Guide
* Lakshmi Narasimha Temple website பரணிடப்பட்டது 2017-05-03 at the வந்தவழி இயந்திரம்
**வீர ஆஞ்சனேய கோயில்** (*Veeranjaneya Temple*) அல்லது **காண்டி சேத்திரம்** என்பது இந்தியாவில் ஆந்திராவின் கடப்பா மாவட்டத்தில் காண்டி என்ற கிராமத்தில் அமைந்துள்ள இந்து கோவிலாகும். இந்த கோவிலில் வீரஞ்சனேயா என்று குறிப்பிடப்படும் ஆஞ்சநேயருக்கு (அனுமன்) கோயில் அர்ப்பணிக்கப்பட்டுள்ளது.

வரலாறு
------

பாபக்னி ஆற்றின் கரையில் உள்ள அபயஹஸ்த ஆஞ்சநேய சுவாமி கோயில்
இந்த தலத்தின் வரலாறு *ராமாயணம்*, *திரேதா யுகத்திற்கு* முந்தியது. புராணத்தின் படி, பகவான் இராமர், அனுமன் படத்தினை இங்குள்ள பாறையில் தன்னுடைய அம்பினால் இந்த இடத்தில் ஓய்வெடுத்துக்கொண்டிருந்தபோது போது வரைந்ததாகவும், அப்பொழுது வாயு பகவான் (வாயு கடவுள் மற்றும் அனுமனின் தந்தை) விருந்தோம்பலைப் பெற்றுக் கொண்டார். அனுமனின் இடது கையின் சிறிய விரலைத் தவிர வரைபடத்தை இராமர் முடித்துள்ளார். பின்னர் வியாச ராசர் இந்த படத்தை ஒரு விக்கிரகமாகச் செதுக்கியுள்ளார், அதே சமயம் வியாச ராசர் அனுமனின் இடது கையின் சிறிய விரலைச் செதுக்க முயன்றபோது, சிலையின் விரல் தானாகவே துண்டிக்கப்பட்டு இரத்தபோக்கு ஏற்பட்டது என்று கூறப்படுகிறது. இராமரால் வரையப்பட்ட சிலையை வடிக்க வேண்டும் என்ற அனுமனின் நோக்கத்தை இது காட்டுகிறது.

இராவணன் மீது இராமரின் வெற்றி செய்தியைக் கேட்டபின், வாயு பகவான் இராமரை வடக்கு நோக்கி அயோத்தி நோக்கிச் செல்லும் வழியில் வரவேற்பதற்காக இந்த இடத்தை தங்க மலர்களால் அலங்கரித்திருக்கிறார் என்றும் புராணங்கள் கூறுகின்றன. தங்கப் பூக்களின் இந்த விழாவை மரணத்திற்கு அருகில் இருப்பவர்களால் தான் காண முடியும் என்று மக்கள் நம்புகிறார்கள்.

அனுமான் கோவிலுக்கு எதிரே காந்தி க்ஷேத்ரத்தில் பாபக்னி ஆற்றின் கரை

அமைவிடம்
--------

இந்த கோயில் அபயஹஸ்த ஆஞ்சநேயா கோயில் என்று அழைக்கப்படுகிறது. இது பாபக்னி ஆற்றின் கரையில் அமைந்துள்ளது. தெலுங்கு மொழியில் காண்டி என்றால் நீர் வெளியேறும் குறுகிய பகுதியாகும். கிழக்கு தொடர்ச்சி மலைகளுக்கு இடையில் இந்த ஆறு ஓடும் இடம் குறுகிய பாதையாகத் தெரிகிறது. கடப்பா மாவட்டத்தில் அமைந்துள்ள இந்த இடம் புலிவெண்டுலா நகரிலிருந்து 34 கி.மீ. தொலைவில் அமைந்துள்ளது.

நிர்வாகம்
---------

இந்த கோயில் தற்போது ஆந்திரப்பிரதேச அறநிலையத் துறையால் நிர்வகிக்கப்படுகிறது.

மேற்கோள்கள்
-----------

1. ↑  India. Office of the Registrar General. *Census of India, 1961: Andhra Pradesh*. Manager of Publications. பக். 5.. பார்த்த நாள்: 18 June 2013.
2. ↑
3. ↑  Rangarajan, A. d (2019-08-29). "Uncertainty over Gandi temple angers devotees" (in en-IN). .
***வரலாறு என்னை மன்னிக்கும்*** (எசுபானியம்: *La historia me absolverá* ) என்பது 16 அக்டோபர் 1953 அன்று பிடல் காஸ்ட்ரோ ஆற்றிய இரண்டு மணி நேர உரையின் தலைப்பாகும். கியூபாவில் உள்ள மான்கடா படை முகாம் மீது பிடல் காஸ்ட்ரோவின் தலைமையில் தாக்குதல் முயற்சி மேற்கொள்ளப்பட்டது. அந்த முயற்சி தோல்வியுற்ற நிலையில், அவர் மீது சுமத்தப்பட்ட குற்றச்சாட்டுகளுக்கு எதிராக நீதிமன்றத்தில் காஸ்ட்ரோ தனது வாதத்தை முன்வைத்தார். நீதிமன்றத்திற்குப் பின்னர் அவர் சிறையில் தனது வாதத்தை மறுகட்டமைத்தார். அதில் அவர் நீதிமன்றத்தில் சொல்லாத சொற்றொடர்களையும் உண்மைகளையும் சேர்த்து *வரலாறு என்னை மன்னிக்கும்* உட்பட்டவற்றைக் கொண்டு மறுகட்டமைத்தார். உண்மையில், அவர் நீதிமன்றத்தில் பேசிய கடைசி வார்த்தைகள்: "வரலாறு நிச்சயமாக அனைத்தையும் சொல்லும்"  என்பதாகும். இந்த பேச்சு பின்னர் அவரது 26 யூலை இயக்கத்தின் அறிக்கையாக மாறியது.

தாக்குதலில் ஈடுபட்டதற்காக 15 ஆண்டுகள் வரை சிறைத்தண்டனை விதிக்கப்பட்டாலும், 1955 இல் புல்ஜென்சியோ பாட்டிஸ்ட்டா வழங்கிய பொது மன்னிப்புக்குப் பிறகு கிளர்ச்சியாளர்கள் அனைவரும் விடுவிக்கப்பட்டனர். மெக்சிகோவுக்கு இடம்பெயர்ந்த அவர் தன் தோழர்களுடன் 1956 திசம்பரில் *கிரான்மா* படகில் கியூபாவுக்கு மீண்டும் திரும்பினார். 

பிளாசா டெல் வேப்பரில் எல் கியூரிட்டா ஒரு துண்டுப் பிரசுரமாக இந்த உரையை இரகசியமாக அச்சிட்டார். பிளாசா டெல் வேப்பர் 1959 ஆம் ஆண்டு காஸ்ட்ரோ அரசாங்கத்தால் இடிக்கப்பட்டு எல் குரிட்டா என்ற பூங்காவாக ஆக்கபட்டது.

நீதிமன்றத்தில் காஸ்ட்ரோவின் முதல் நேர்நிற்றல்
---------------------------------------------

மொன்காடா தாக்குதலுக்குப் பிறகு காஸ்ட்ரோ 1953 யூலையில் கைது செய்யப்பட்டார்.
மொன்காடா தாக்குதலுக்குப் பிறகு கைது செய்யப்பட்ட சுமார் 100 பிரதிவாதிகளில் ஒருவராக, சாண்டியாகோ நீதிமன்றத்தில் 1953 செப்டம்பர் 21 அன்று காஸ்ட்ரோ முதன்முதலில் முன் நிறுத்தபட்டார். இவர்களில், 65 பேர் உண்மையில் இந்த நடவடிக்கையில் பங்கேற்காதவர்களாகவும், முன்னணி அரசியல்வாதிகளாகவும் இருந்தனர். அவர்களில் நாட்டின் கடைசியாக சனநாயக முறையில் தேர்ந்தெடுக்கப்பட்ட ஜனாதிபதி கார்லோஸ் பிரியோவும் இருந்தார். அடிப்படையில் ஒரு வழக்கறிஞரான காஸ்ட்ரோ, மற்ற இரண்டு பிரதிவாதிகளைப் போலவே நீதிமன்றத்தில் சொந்தமாக தன் வாதத்தை முன்வைத்தார். மற்ற அனைவருக்கும் மொத்தம் 24 வழக்கறிஞர்கள் வாதாடினர். காஸ்ட்ரோ தனது வழக்காடலில் பாடிஸ்டா ஆட்சி சட்டவிரோதமானது என்று அவர் கருதியதால் அதற்கு எதிராக கிளர்ச்சி செய்வதற்கான குடிமகனின் உள்ளார்ந்த உரிமை ஆகியவற்றை அடிப்படையாகக் கொண்டார். இந்தத் தாக்குதலுக்கு யார் காரணம் என்று கேட்டதற்கு, "இந்தப் புரட்சியின் அறிவுஜீவி எழுத்தாளர் ஒசே மார்த்தி, நமது சுதந்திரத்தின் வழிகாட்டி" என்று காஸ்ட்ரோ பதிலளித்தார். செப்டம்பர் 22 அன்று நீதிமன்றத்தின் இரண்டாவது அமர்வில் காஸ்ட்ரோவும் கலந்துகொண்டார், ஆனால் மூன்றாம் நாள் (செப்டம்பர் 25) அவர் இல்லை. ஏனெனில் சிறை அதிகாரிகள் அவர் நோய்வாய்ப்பட்டுள்ளதாக தவறாகக் கூறி, அவருக்கான பாதுகாப்பை அகற்றும் முயற்சியில் ஈடுபட்டனர்.

மேற்கோள்கள்
-----------

1. ↑  Thomas (1986), p. 111.
2. ↑  File:Parque El Curita.Dragones, Aguila. Havana.jpg
**கங்குலா கமலாகர்** (*Gangula Kamalakar*) (பிறப்பு 8 மே 1968) தெலுங்கானா மாநிலத்தின் இதர பிற்படுத்தப்பட்ட வகுப்பினர் நலன், உணவு மற்றும் குடிமைப் பொருட்கள் மற்றும் நுகர்வோர் விவகாரங்கள் அமைச்சராகப் பணியாற்றும் ஒரு இந்திய அரசியல்வாதி ஆவார். இவர் பாரத் இராட்டிர சமிதி சார்பில் தெலங்காணா சட்டப் பேரவைக்கு கரீம்நகர் தொகுதியை பிரதிநிதித்துவப்படுத்துகிறார்.

ஆரம்ப கால வாழ்க்கை
------------------

கமலாகர், 1968 ஆம் ஆண்டு மே 8 ஆம் தேதி இன்றைய தெலங்காணாவில் (அப்போது ஆந்திரப் பிரதேசத்தின் ஒரு பகுதி) கரீம்நகரில் மல்லையா மற்றும் லட்சுமி நரசம்மாவுக்கு மகனாகப் பிறந்தார். குடிசார் பொறியியல் பிரிவில் தொழில்நுட்பவியல் இளையர் பட்டம் பெற்றார். இவருக்கு ராஜிதா என்ற மனைவியும், ஒரு மகனும், ஒரு மகளும் உள்ளனர்.

தொழில்
------

கமலாகர், தனது அரசியல் வாழ்க்கையை 2000 ஆம் ஆண்டு கரீம்நகர் நகராட்சியில் உறுப்பினராகத் தேர்ந்தெடுக்கப்பட்டார். 2009ல், தெலுங்கு தேசம் கட்சி சார்பில் கரீம்நகர் தொகுதியில் இருந்து சட்டமன்ற உறுப்பிராகத் தேர்ந்தெடுக்கப்பட்டார். 2013 இல், இவர்தெலங்காணா இயக்கத்தின் தொடக்கத்தில் பாரத் இராட்டிர சமிதியில் சேர்ந்தார். 2014 மற்றும் 2018 தேர்தல்களில் அதே தொகுதியிலிருந்து மீண்டும் தேர்ந்தெடுக்கப்பட்டார்.  கரீம்நகர் பாரம்பரியமாக வெலமா சாதியினரின் கோட்டையாகக் கருதப்பட்டது. இருப்பினும், இதர பிற்படுத்தப்பட்ட சமூகத்தைச் சேர்ந்த கமலாகர், தொடர்ந்து மூன்று முறை தேர்ந்தெடுக்கப்பட்டார்.  

செப்டம்பர் 2019 இல், கமலாகர் கே. சந்திரசேகர் ராவ் அமைச்சகத்தில் சேர்க்கப்பட்டார். இவருக்கு இதர பிற்படுத்தப்பட்டோர் நலன், உணவு & குடிமைப் பொருட்கள் & நுகர்வோர் விவகாரங்களுக்கான துறை ஒதுக்கப்பட்டது.

மேற்கோள்கள்
-----------

வெளி இணைப்புகள்
---------------


1. ↑  "Member's Profile: SRI GANGULA KAMALAKAR". .
2. 1 2  "వెలమల కోటలో ఎమ్మెల్యేగా హ్యాట్రిక్‌". 2019-09-09. .
3. ↑  "Meteoric rise of Gangula Kamalakar". 2019-09-09. .
4. ↑  "Here is the list of New Telangana Ministers and their portfolios". .
5. ↑  "KCR expands his 12-member cabinet by inducting 6 ministers into Telangana cabinet". .
**சிலாரப்பு தாமோதர் ராஜா நரசிம்மா** (**Cilarapu Damodar Raja Narasimha)** (பிறப்பு: டிசம்பர் 5, 1958) ஓர் இந்திய அரசியல்வாதி ஆவார். இவர் 2011 மற்றும் 2014 க்கு இடையில் ஆந்திரப் பிரதேசத்தின் துணை முதல்வராக பணியாற்றினார்  இந்திய தேசிய காங்கிரசு கட்சியிலிருந்து சட்டமன்ற உறுப்பினராக ஆந்தோல் தொகுதியை பிரதிநிதித்துவப்படுத்தினார். மேலும் உயர் கல்வி மற்றும் விவசாயம் (பொறுப்பு) போன்ற துறைகளின் அமைச்சர் பதவிகளை வகித்தார்.

ஆரம்ப கால வாழ்க்கை
------------------

சிலாரபு தாமோதர் ராஜா நரசிம்மா 1958 ஆம் ஆண்டு டிசம்பர் 5 ஆம் தேதி மேடக் மாவட்டத்தில் ஒரு தலித் குடும்பத்தில் காங்கிரசு அரசியல்வாதி ராஜா நரசிம்மா மற்றும் ஜனாபாய்க்கு மகனாகப் பிறந்தார்.   இவரது தந்தை மூன்று முறை ஆந்தோலை பிரதிநிதித்துவப்படுத்தி சட்டமன்ற உறுப்பினராகப் பணியாற்றினார்.

பொறியியல் பட்டம் பெற்ற இவர் தனது தந்தையின் மரணத்தைத் தொடர்ந்து, அரசியலில் நுழைந்தார்.

அரசியல் வாழ்க்கை
----------------

நரசிம்மா 1989 ஆம் ஆண்டு இந்திய தேசிய காங்கிரசின் உறுப்பினராக ஆந்தோல் தொகுதியிலிருந்து உறுப்பினராகத் தேர்ந்தெடுக்கப்பட்டபோது தனது அரசியல் வாழ்க்கையைத் தொடங்கினார். 2004 மற்றும் பின்னர் 2009 இல் மீண்டும் வெற்றி பெறும் வரை அடுத்தடுத்த தேர்தல்களில் தோல்வியடைந்தார் 

2004 ஆம் ஆண்டு ஒய்.எஸ்.ராஜசேகர் ரெட்டியின் அமைச்சரவையில் தொடக்கக் கல்வி அமைச்சராக நரசிம்மா இணைந்தார். 2009 இல், இவர் சந்தைப்படுத்தல் மற்றும் கிடங்கு அமைச்சராக நியமிக்கப்பட்டார்.  

நரசிம்மா 10 ஜூன் 2011 அன்று ஆந்திரப் பிரதேசத்தின் துணை முதலமைச்சராக பதவியேற்று ஏப்ரல் 2014 வரை பதவி வகித்தார்

தனிப்பட்ட வாழ்க்கை
------------------

இவர் பத்மினி என்பவரை மணந்தார். இவர்களுக்கு ஒரு மகள் உள்ளார்.

மேற்கோள்கள்
-----------


1. ↑  Krishnamoorthy, Suresh (15 August 2007). "Working wonders with computers". *The Hindu*. .
2. ↑  "VC posts kept in ‘wait’ mode". *Deccan Chronicle*. .
3. 1 2 3  "Fathers death forced Damodar into politics". 2011-06-11. .
4. ↑  "Its all in the family". 2007-04-27. .
5. ↑  "Vegetable prices soar, likely to go up". *The Times of India*. .
6. ↑  "With Reddy-Dalit combine on top, Cong to counter Jagan". *The Times of India*. .
7. ↑  "Damodar Raj Narasimha sitting pretty in Andole". *The Hindu*. .
**பிட்** அல்லது *துணுக்கு* என்பது கணினி மற்றும் தொலைதொடர்பு இயலின் அடிப்படை தகவல் அளவு கோல். எந்த ஒரு கருவி வெறும் இரண்டு நிலையை (binary state) வைத்து இயங்குமோ அங்கு மட்டுமே இந்த பிட் அளவுகோல் பயன்படுத்தமுடியும். உதரணத்திற்கு கணினி, லக்கமுறை சுற்றுபலகை ( டிஜிட்டல் சிர்கிட் போர்டு ) உபயோகிக்கும் கருவிகளில் இந்த முறையான தகவல் சேமிப்பை உபயோகிக்கலாம். ஒரு பிட் என்பது 'சுழியம்' ( 0 - zero ) அல்லது 'ஒன்று' ( 1 - one ) என்ற என்னை குறிக்கும். இது ரும கணக்கீடு ( binary arithmetic) முறையை சார்ந்தது ஆகும். இதை நிலைமாற்றி ( switch ) என்றும் சொல்லுவார்கள் ( 0 அல்லது 1 ).

இந்த பிட் எனப்படும் அளவுகோல் கணினி உலகில் ரூப என் எனவும் குறிபிடுவர்கள். அதே போல இதனை ஏரண மதிப்பு அ.த மெய் ,பொய் ( logical value ) போலவும் பயன்படுத்துவார்கள், அதுபோல செயற்பாடு நிலைபோலவும் ( Activation State ) அதாவது on / off போல உபயோகிபர்ர்கள்.

வரலாறு
======

1984ல் கிளைடே எ. ஷன்னன் ( Claude E. Shannon ) என்பவர் தன்னுடிய ஆய்வு கட்டுரை 'A mathematical theory of computation' யின் மூலம் முதன் முதலில் 'பிட்' என்ற வார்த்தையை பயன்படுத்தினர். பின்னர் கொணரத் சுசே ( Konrad Zuse ) என்பவர் முதன் முதலில் இந்த பிட் கணிதத்தை வைத்து முதல் நிரலாக்க கணினிய கண்டுபிடித்தார்.

பல வடிவங்கள்
------------

பிட்டை பல வடிவங்களில் உபயோகிகிரர்கள். பைடு ( 8 பிட் = 1துண்டு - byte ) , கிலோ பைடு ( 1024 பிட் = 1 கிலோ பைடு) , மெகா பைடு ( 1024 கிலோ பைடு = 1 மெகா பைடு ). கணினி தகவலை ஒரு குழுவாக செயல்படுத்தும். பெரும்பாலும் உபயோகிக்க கூடிய சில குழுக்கள்: அரை பைடு ( nibble ) , பைடு (byte), வார்த்தை ( word = 16 பிட் , 32 பிட் , 64 பிட் )

மேற்கோள்
--------

* C.E. Shannon, "A Mathematical Theory of Communication பரணிடப்பட்டது 1998-07-15 at the வந்தவழி இயந்திரம்", *Bell System Technical Journal*, vol. 27, pp. 379–423, 623-656, July, October, 1948
**அகில இலங்கைத் தமிழ்க் காங்கிரஸ்** ஆகஸ்ட் 29, 1944 ல், இலங்கையில் வாழும் தமிழ் பேசும் மக்களின் உரிமைகளைப் பாதுகாக்கும் நோக்கில் மூத்த தமிழ்த் தலைவரான ஜீ. ஜீ. பொன்னம்பலம் அவர்களால் தொடங்கப்பட்டது. 1945ல் பிரித்தானிய அரசினால் அமைக்கப்பட சோல்பரி ஆணைக்குழுவின் முன், இலங்கையில் சிறுபான்மையினருக்கு ஐம்பதுக்கு ஐம்பது எனப் பரவலாக அறியப்பட்ட, சமபல பிரதிநிதித்துவம் கோரி இக்கட்சி வாதாடியது. எனினும் இது ஏற்றுக்கொள்ளப்படவில்லை. 1947ல் நடைபெற்ற இலங்கைப் பாராளுமன்றத் தேர்தலில் இக் கட்சி சில ஆசனங்களை வென்றது. எக்கட்சியும் அரசு அமைப்பதற்குரிய பெரும்பான்மையைக் கொண்டிராத நிலையில், கூடிய ஆசனங்களைக் கொண்ட தனிக்கட்சி என்ற நிலையிலிருந்த ஐக்கிய தேசியக் கட்சிக்கு மாற்றாக அரசாங்கமொன்றை அமைக்கும் முயற்சிகளும் தோல்வியடைந்த பின்னர், ஐக்கிய தேசியக் கட்சிக்கு ஆதரவளிக்க தமிழ்க் காங்கிரஸ் முடிவு செய்தது.

மேற்கோள்கள்
-----------

1. ↑  November 1948 பரணிடப்பட்டது சனவரி 19, 2009 at the வந்தவழி இயந்திரம், Peace and Conflict Timeline
2. ↑  Result of Parliamentary General Election 1947, Department of Elections
3. ↑  Result of Parliamentary General Election 1952, Department of Elections
{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/வார்ப்புரு:Taxonomy/Copsychus|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}} |machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}} |machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}} 

**வெண்குத சோலைபாடி** (***காப்சிகசு நைஜர்***) என்பது ஈப்பிடிப்பான் குடும்பமான மியூசிகாபிடேவில் உள்ள ஒரு பறவை சிற்றினமாகும். இது பிலிப்பீன்சில் உள்ள பலவான், பலாபாக் மற்றும் கலாமியன் ஆகிய பகுதிகளில் மட்டுமே காணப்படும் அகணிய உயிரி. இந்த சிற்றினம் சில நேரங்களில் *கிட்டாசின்க்லா* பேரினத்தில் வைக்கப்படுகிறது. மேலும் இது செபு கருப்பு சோலைப்பாடியின் சகோதர இனமாகும்.

வெண்குத சோலைபாடி 18 to 21 cm (7.1–8.3 அங்) உடல் நீளமும் உடல் முழுவதும் கரு நிறத்துடன் வாலின் வெளிப்புற விளிம்பில் நான்கு வெள்ளை இறகுகளுடன் காணப்படும். சிதைந்த மழைக்காடுகள் மற்றும் புதர்க்காடுகளில் முதன்மையாக வாழும் இந்தச் சிற்றினம் பற்றி அதிகம் அறியப்படவில்லை.

மேற்கோள்கள்
-----------

1. ↑  BirdLife International (2012). "*Copsychus niger*". *IUCN Red List of Threatened Species* **2012**.. பார்த்த நாள்: 26 November 2013. old-form url
2. 1 2  Collar, N. (2018).

|  |  |
| --- | --- |
| உயிரின வகைப்பாட்டுஇனங்காட்டிகள் | 
* விக்கித்தரவு: Q1589096
* விக்கியினங்கள்: Copsychus niger
* BirdLife: 22710006
* BOLD: 117625
* ஈபேர்டு: whvsha1
* Euring: 27970
* GBIF: 2492682
* iNaturalist: 13160
* IRMNG: 10588957
* ITIS: 202338
* IUCN: 22710006
* என்.சி.பி.ஐ: 797018
* Xeno-canto: Copsychus-niger

 |
**சொன் யி-ஜின்** (**Son Ye-jin**, பிறப்பு: 11 தை 1982) என்பவர் ஒரு தென் கொரியாவைச் சேர்ந்த நடிகை ஆவார். இவர் 2003 இல் 'தி கிளாசிக்' என்ற படத்திலும் மற்றும் 'சம்மர் சென்ட்' என்ற தொடரின் மூலம் புகழ் பெற்றார், அதைத் தொடர்ந்து 'எ மொமன்ட் டு ரிமெம்பர்' (2004) மற்றும் 'ஏப்ரல் ஸ்னோ' (2005) போன்ற படங்கள் இவருக்கு வணிக ரீதியாக வெற்றி பெற்று மிகவும் அறியப்படும் நடிகை ஆனார். இவர் ஆரம்பகால படங்களில் நடித்ததன் மூலம் கொரியாவில் "நேஷனின் முதல் காதல்" என்ற பட்டத்தை பெற்றார்.

இவர் பல்வேறு பாராட்டுகளை வென்றார் மற்றும் மை வைஃப் காட் மேரேட் (2008), தி பைரேட்ஸ் (2014) மற்றும் தி லாஸ்ட் பிரின்சஸ் (2016) உள்ளிட்ட பிற உயர்தர படங்களில் நடித்தார். அலோன் இன் லவ் (2006), சம்திங் இன் தி ரெயின் (2018), மற்றும் கிராஷ் லேண்டிங் ஆன் யூ (2019–2020) போன்ற பிரபலமான தொலைக்காட்சி நாடகங்களிலும் நடித்துள்ளார்.

இவர் பிரபல நடிகரான ஹியுன் பின் என்பவரை காதலித்து 31 மார்ச் 2022 ஆம் ஆண்டு, திருமணம் செய்துகொண்டார். இவர்களுக்கு ஒரு மகன் உண்டு.

மேற்கோள்கள்
-----------

1. ↑  "손예진 나이 39번째 생일, 현빈 생일에 함께한 인증샷도 '눈에 띄네'" (in ko). 11 January 2020. .
2. ↑  "Son Ye Jin Biography". December 21, 2015. .
3. ↑  "Korean stars dubbed *Nation's first love*". June 10, 2016. .
4. ↑  Libero-Cruz, Grace (October 7, 2020). "Hallyu Queen Son Ye-Jin Is Taking The World By Storm". .
5. ↑   (in ko). January 1, 2021. .
6. ↑  Yang Haley (June 27, 2022). "Son Ye-jin and Hyun Bin are expecting a baby". Korea JoongAng Daily. .

வெளி இணைப்புகள்
---------------

* ஐ.எம்.டி.பி இணையத்தளத்தில் Son Ye-jin
**கொத்தப்பள்ளி சாமுவேல் ஜவகர்** (Kothapalli Samuel Jawahar) (பிறப்பு: ஜனவரி 26, 1965), **கே. எஸ். ஜவகர்** என்றும் பிரபலமாக அறியப்படுபடும் இவர்,  ஆந்திரப் பிரதேச மாநிலத்தைச் சேர்ந்த அரசியல்வாதியும் ஆசிரியரும் ஆவார்.  இவர் ஆந்திரப் பிரதேச அரசில் 2017 முதல் 2019 வரை மாநில கலால் துறை அமைச்சராகப் பணியாற்றினார்.  2014 முதல் 2019 வரை கொவ்வூர் சட்டமன்றத் தொகுதியின் சட்டமன்ற உறுப்பினராக (  ) தேர்ந்தெடுக்கப்பட்டார்.

ஆரம்ப கால வாழ்க்கை
------------------

கொவ்வூரில் ஆசிரியராகப் பணியாற்றிய இவர், ஆந்திரப் பிரதேச ஆசிரியர் கூட்டமைப்புத் தலைவராகப் பதவி வகித்தார்.  2014 தேர்தலுக்கு முன்பு தெலுங்கு தேசம் கட்சியில் உறுப்பினரானார்.

அரசியல் வாழ்க்கை
----------------

2014-ம் ஆண்டு தெலுங்கு தேசம் கட்சி மூலம் அரசியலில் நுழைந்த ஜவகர் ஆசிரியர் பதவியை விடு விலகி 2014 தேர்தலில் கொவ்வூர் தொகுதியில் கட்சி வேட்பாளராக போட்டியிட்டு வெற்றி பெற்றார்.   12,745 வாக்குகள் பெரும்பான்மையுடன் ஒய்எஸ்ஆர் காங்கிரஸ் கட்சி வேட்பாளர் தானேதி வனிதாவை தோற்கடித்தார்.  இவர் என்ஜி ரங்கா வேளாண் பல்கலைக்கழகத்தின் விவசாயக் குழுவின் வாரிய உறுப்பினராக நியமிக்கப்பட்டார். ஏப்ரல் 2, 2017 அன்று, ஆந்திரப் பிரதேசத்தில் அமைச்சரவை மாற்றத்தின் ஒரு பகுதியாக கலால் துறை அமைச்சராக   இவர் பொறுப்பேற்றார்.  2019 தேர்தலில், இவர் திருவூர் சட்டமன்ற தொகுதிக்கு தெலுங்கு தேசம் கட்சி வேட்பாளராக போட்டியிட்டார்.  ஆனால் ஒய். எஸ். ஆர் காங்கிரஸ் கட்சி வேட்பாளர் கொக்கிலிகடா ரக்சனா நிதியிடம் 10,835 வாக்குகள் வித்தியாசத்தில் தோற்றார்.

மேற்கோள்கள்
-----------


1. ↑  "కొత్త మంత్రుల పుట్టుపూర్వోత్తరాలు | Andhrabhoomi - Telugu News Paper Portal | Daily Newspaper in Telugu | Telugu News Headlines | Andhrabhoomi".. பார்த்த நாள்: 2023-10-02.
2. ↑  "Sonrise in AP: Lokesh new IT, panchayat raj minister".. பார்த்த நாள்: 2023-10-02.
3. ↑  "Top stories of the day - July 5, 2017".. பார்த்த நாள்: 2023-10-02.
4. ↑  "Public Representatives | West Godavari District, Government of Andhra Pradesh | India".. பார்த்த நாள்: 2023-10-02.
5. ↑  "ఏపీ మంత్రివర్గంలో కొత్త వారి వ్యక్తిగత వివరాలు" (in en). .
6. ↑  "Excise Minister Jawahar to contest against MLA Rakshana" (in en). .
7. ↑  "Kothapalli Samuel Jawahar(TDP):Constituency- KOVVUR(WEST GODAVARI) - Affidavit Information of Candidate". .
8. ↑  "ఆంధ్రప్రదేశ్ విజేతలు" (in te). .
9. ↑  "IndiaVotes AC: Kovvur 2014". .
10. ↑  "11 new faces, including Lokesh, in Cabinet; 4 from YSRCP make it" (in en-IN). .
11. ↑  "Kothapalli Samuel Jawahar vows arrack-free AP" (in en). .
12. ↑  "ఇవీ ఆంధ్రా కొత్త మంత్రుల శాఖలు". .
13. ↑  "Kothapalli Samuel Jawahar(TDP):Constituency- TIRUVURU(KRISHNA) - Affidavit Information of Candidate". .
14. ↑  "IndiaVotes AC: Tiruvuru 2019". .
15. ↑  "YSRCP set to wrest many seats from Telugu Desam in Krishna district" (in en-IN). .
**டேவிட் ராஜு பாலபர்த்தி** (David Raju Palaparthi) ஆந்திரப் பிரதேச சட்டப் பேரவைக்கு தேர்ந்தெடுக்கப்பட்ட சட்டமன்ற உறுப்பினர் ஆவார். தற்போது, இவர் எர்ரகொண்டபாலம் சட்டமன்றத் தொகுதியின் பிரதிநிதியாக இருந்தார்.   முன்னதாக, சந்தனூதலபாடு சட்டமன்றத் தொகுதி உறுப்பினராக தேர்ந்தெடுக்கப்பட்டார். 

இவர் பிரகாசம் மாவட்டத்தின் நகுலுப்பலா படு மண்டலத்தின் மட்டிகுண்டா கிராமத்தில் பிறந்தார். ஆந்திரப் பல்கலைக் கழகத்தில் முதுகலை மற்றும் இளங்கலி சட்டப் பட்டம் பெற்றார். 

இவரது அரசியல் வாழ்க்கை 1987 ஆம் ஆண்டு தெலுங்கு தேசம் கட்சியில் உறுப்பினராகத் தொடங்கியது. பின்னர், மாவட்ட ஊராட்சியின் உறுப்பினரானார். பிறகு, அதன் தலைவராக தேர்ந்தெடுக்கப்பட்டார். 1999 இல், முதல் முறையாக; தெலுங்கு தேசம் கட்சியில் இருந்து சந்தனூதலபாடு தொகுதியில் இருந்து ஆந்திர பிரதேச சட்டப் பேரவைக்கு உறுப்பினராகத் தேர்ந்தெடுக்கப்பட்டார்.  பின்னர், 2010ல் ஒய். எஸ். ஆர். காங்கிரஸ் கட்சியில் சேர்ந்தார். 2014 ஆம் ஆண்டில்,எர்ரகொண்டபாலம் தொகுதியிலிருந்து ஆந்திரப் பிரதேச சட்டப் பேர்வை உறுப்பினராகத் தேர்ந்தெடுக்கப்பட்டார்.  ஆனால், 2016ல் தெலுங்கு தேசம் கட்சிக்கு மாறினார்

மேற்கோள்கள்
-----------


1. ↑  "Sitting and previous MLAs from Yerragondapalem (SC) Assembly Constituency". .
2. 1 2   *Statistical Report on General Elections 2014 to Legislative Assembly of Andhra Pradesh*. .
3. 1 2   *Statistical Report of General Elections, 1999 to Legislative Assembly of Andhra Pradesh*. .
4. ↑  "YCP & TDP Stance In AP Assembly | MLA David Raju | Part 1 : TV5 News". NTV Telugu. 26 August 2016. .
5. ↑  "YSRC MLA from Prakasam District defects to TDP". .
**மியாட் மருத்துவமனை** (*MIOT Hospital*) அல்லது **மியாட் பன்னாட்டு மருத்துவமனை** (*MIOT International Hospital*) என்று பரவலாக அறியப்படும் **எலும்பியல் மற்றும் காயவியலுக்கான மெட்ராஸ் நிறுவனம்** (*Madras Institute of Orthopaedics and Traumatology*) என்பது இந்தியாவில் சென்னை மணப்பாக்கத்தில் உள்ள ஒரு பன்னோக்கு மருத்துவமனை. இது மூட்டு மாற்று அறுவை சிகிச்சைகள், இடைநுழை இதயவியல், எலும்பியல், காயவியல் ஆகியவற்றுக்கான சிறப்பு மருத்துவமனையாகும். பி. வி. ஏ. மோகன்தாஸ், இந்த மருத்துவமனையை 1999 பிப்ரவரியில், பதினான்கு (14) ஏக்கர் (5.7 ஹெக்டேர்) நிலத்தில், ரூ 500,000 ஆரம்ப முதலீட்டில் ஜெர்மன் ஒத்துழைப்புடன் நிறுவினார். இந்த மருத்துவமனையில் 1000 படுக்கைகள் உள்ளன, 170 மருத்துவர்கள் பணியாற்றுகின்றனர். ஒவ்வோராண்டும் கிட்டத்தட்ட 3,500 வெளிநாட்டு நோயாளிகளுக்கு இந்த மருத்துவமனையில் சிகிச்சை அளிக்கப்படுகிறது. இது மருத்துவமனையின் மொத்த நோயாளிகளில் இருபத்தைந்து (25%) விழுக்காடாகும். வெளிநாட்டு நோயாளிகளில் பெரும்பாலானோர் வடக்கு மற்றும் கிழக்கு ஆப்பிரிக்காவைச் சேர்ந்தவர்களாவர்.

மேலும் காண்க
------------

* சென்னையில் சுகாதாரச் சேவை
* சென்னை அரசுப் பொது மருத்துவமனை

சான்றுகள்
---------

1. ↑  "MIOT Hospitals announces free schemes". *தி இந்து*. 13 February 2009 இம் மூலத்தில் இருந்து 16 பிப்ரவரி 2009 அன்று. பரணிடப்பட்டது.. .
2. ↑  Kannan, Swetha (18 July 2011). "First phase of 'MIOT International' opening today". *Business Line* (Chennai: The Hindu). .
3. ↑  "Miot plans hospital in Sudan". *Business Line* (Chennai: The Hindu). 14 October 2012. .

புற இணைப்புகள்
--------------

* அதிகாரப்பூர்வ இணையதளம்
**சாகித் அலி கான் (Zahid Ali Khan)** ஐதராபாத்தைச் சேர்ந்த ஒரு இந்திய பத்திரிகையாளர் ஆவார். இவர் உருது செய்தித்தாளான *தி சியாசத் டெய்லியின்* தலைமை ஆசிரியர் ஆவார்.  2009ல் ஐதராபாத்து மக்களவைத் தொகுதியில் போட்டியிட்டார்.

தனிப்பட்ட வாழ்க்கை
------------------

*தி சியாசத் டெய்லியின்* நிறுவனர் அபித் அலி கான் மற்றும் தாயார் முனீருன்னிசா பேகம் ஆகியோருக்கு மகனாக பிறந்தார்.

அரசியல்
-------

2009 இல், கான் 2009 இந்திய பொதுத் தேர்தலில் 70% முஸ்லிம்கள் பெரும்பான்மையாக உள்ள ஐதராபாத்து தொகுதியில் போட்டியிடுவார் என்றும், பிராந்திய தெலுங்கானா ராஷ்டிர சமிதி , தெலுங்கு தேசம் கட்சி கம்யூனிஸ்ட் கட்சி, இந்தியப் பொதுவுடைமைக் கட்சி மற்றும் இந்தியப் பொதுவுடமைக் கட்சி (மார்க்சிஸ்ட்) போன்ற கட்சிகளின் ஆதரவுடன் சுயேச்சை வேட்பாளராக போட்டியிடுவார் என்றும் அறிவிக்கப்பட்டது. அகில இந்திய மஜ்லிஸ்-இ-இத்தேஹாதுல் முஸ்லிமீன் கட்சியின் தலைவரான அசாதுதீன் ஒவைசி 1984 ஆம் ஆண்டு முதல் அந்தத் தொகுதியை தக்கவைத்துக் கொண்டிருந்தார். 

பிப்ரவரி 2009 இல், அகில இந்திய மஜ்லிஸ்-இ-இத்தேஹாதுல் முஸ்லிமீன் கட்சியினர் எனக் கூறப்படும் அடையாளம் தெரியாத நபர்களால் கான் தாக்கப்பட்டு மருத்துவமனையில் அனுமதிக்கப்பட்டார். *தி சியாசட் டெய்லியின்* ஆசிரியர்கள் மற்றும் பத்து இதர செய்தி நிறுவனங்கள், பத்திரிகையாளர்கள் மீதான தாக்குதல்களை அதிகரிப்பதில் அரசாங்கம் மற்றும் காவல்துறையின் செயலற்ற தன்மையைக் குறிப்பிட்டு கானுக்கு ஆதரவு அளிக்க முன்வந்தனர். தேர்தலில் கானை 110,768 வாக்குகள் வித்தியாசத்தில் ஒவைசி தோற்கடித்தார். ஒவைசியின் 293,000 வாக்குகளுடன் ஒப்பிடுகையில் கான் 182,000 வாக்குகள் பெற்றார். 

2014 ஆம் ஆண்டில், பாரதிய ஜனதா கட்சியுடனான தெலுங்கு தேசம் கட்சியின் கூட்டணியில் அதிருப்தி அடைந்த கான், கட்சியிலிருந்து பிரிந்தார். இது முஸ்லிம் சமூகத்தை மோசமாக பாதிக்கும் என்று கருதினார்.  ஆம் ஆத்மி கட்சியின் அழைப்பையும் நிராகரித்தார்.

சமூக சேவை
---------

தெலுங்கானா மாநிலத்தின் துணை முதல்வர் முகமது அலி, சமூக மற்றும் பத்திரிகைத் துறைகளில் பங்களிப்பதன் மூலம் கான் நாட்டில் முக்கிய இடத்தைப் பெற்றுள்ளார் என்று கூறினார்.  இஸ்லாமிய சேவைகளில் உரிமை கோரப்படாத ஆயிரக்கணக்கான முஸ்லிம் உடல்களை அடக்கம் செய்யும் பொறுப்பையும் கான் ஏற்றுக்கொண்டார். 


1. ↑  "Asaduddin Owaisi’s daughter to wed Shah Alam’s grandson". .
2. ↑  "Editor of Siasat Zahid Ali Khan’s mother Begum Abid Ali Khan passes away". The Siasat Daily. .
3. ↑  "Mrs. Abid Ali Khan’s body laid to rest yesterday – Thousands offer their condolence". The Siasat Daily. .
4. ↑  "'My goal is to uplift Muslims of Hyderabad': Zahid Ali Khan". 10 March 2009. .
5. ↑  Fasiullah, SM (12 April 2014). "Chandrababu Naidu broke the promise he gave to public by joining hands with BJP: Zahid Ali Khan". *Times of India*. .
6. ↑  "TDP leader Zahid Ali Khan not to contest polls". *Business Standard*. .
7. ↑  "Zahid Ali is a great leader, dignified journalist and a successful social reformer". 4 April 2016. .
8. ↑  "Burial arrangements of destitute Muslim dead bodies". 7 May 2017. .
மீரா விஜயன், இடதுபுறம், செனெட் சைம்ருவில் - வெல்சு பாராளுமன்றம் ; நவம்பர் 2014
**மீரா விஜயன்** (Meera Vijayann) பாலின அடிப்படையிலான வன்முறை மற்றும் சமூக தொழில்முனைவு பற்றிய செய்தியாளர் ஆவார். இவர் ஆர்லிங்டன், வர்ஜீனியாவில் உள்ள அசோகாவில் தகவல் தொடர்பு மேலாளர் மற்றும் இணை ஒருங்கிணைப்பாளராக உள்ளார். மோதல் சமயங்களில் சமூக வன்முறையை முடிவுக்குக் கொண்டுவர இந்தியாவின் இளைஞர் தூதராக உள்ளார்.

தொழில் வாழ்க்கை
---------------

பாலியல் வன்கொடுமை பிரச்சனைகள் குறித்து இளைஞர்களுக்கு அதிகாரம் அளிக்கவும், விழிப்புணர்வை ஏற்படுத்தவும், கல்வி கற்பிக்கவும் நவீன ஊடகங்களை ஆக்கப்பூர்வமான வழிகளில் மீரா பயன்படுத்தினார். *ஃபோர்ப்ஸ்*, *தி கார்டியன்*, *தி டெக்கான் ஹெரால்ட்*, *தி ஹஃபிங்டன் போஸ்ட்*, *சிஎன்என்*, *ஐபிஎன் லைவ்*, *ஓபன் டெமாக்ரசி* மற்றும் *தி நியூ இந்தியன் எக்ஸ்பிரசு* உள்ளிட்ட ஊடகங்களில் இவரது கட்டுரைகள் மற்றும் வலைப்பதிவு இடுகைகள் வெளிவந்துள்ளன. ஆசிட் வீச்சுக்கு ஆளானவர்கள் மீதான சமூகத்தின் அணுகுமுறை பற்றி இவர்*"ஐ டோன்ட் வாண்ட் டு பி ஜஸ்ட் எ சர்வைவர்: மூவிங் ஆன் ஃப்ரம் ஆன் ஆசிட் அட்டாக்"* எனும் நூலினை எழுதியுள்ளார்*.* "

அங்கீகாரம்
----------

2013 ஆம் ஆண்டில், தில்லி கூட்டுப் பலாத்காரத்தைத் தொடர்ந்து நடந்த போராட்டத்தைப் புகாரளித்ததற்காக *சிஎன்என்-ஐபிஎன் சிட்டிசன் ஜர்னலிசம்* எனும் விருதை வென்றார்.  லண்டனில் உள்ள TEDx ஹவுஸ் ஆஃப் பார்லிமென்ட் மற்றும் வேல்ஸ் நேஷனல் அசெம்பிளி  ஆகியவற்றில் 'பாலியல் வன்முறைக்கு எதிரான குரலைக் கண்டறிதல்' என்ற தலைப்பில் ஒரு உரையை வழங்கினார். இவர் இந்தியாவுக்கான இளைஞர் தூதுவர் ஆவார் .

2021 இல், *மீடியம் ரைட்டர்சு சேலஞ்சு* எனும் போட்டியின் நான்கு வெற்றியாளர்களில் ஒருவராக ($10 000 பரிசு) இருந்தார்.

மேலும் பார்க்கவும்
------------------

* வித்யுத் கோரே, குடும்ப வன்முறையை வெளிப்படுத்தும் இந்திய பதிவர்

சான்றுகள்
---------

1. ↑  Sarah Brown. "'She could have been me': Action urged after Delhi gang rape case".. பார்த்த நாள்: 23 March 2019.
2. ↑  Vijayann. "Find your voice against gender violence".. பார்த்த நாள்: 23 March 2019.
3. ↑  Kristina God (14 October 2021). "Introducing the Winners of the Medium Writers Challenge". Medium.. பார்த்த நாள்: 14 October 2021.

வெளி இணைப்புகள்
---------------

* "mysite". .
* மீரா விஜயன் at TED
* "Meera Vijayann". .